Diari Oficial de la Generalitat Valenciana


Sumari del DOGV 7046, del 14-06-2013 (2013/6176)

RESOLUCIÓ de 4 de juny de 2013, del conseller de Presidència i Agricultura, Pesca, Alimentació i Aigua, per la qual es concedix el Premi Generalitat Valenciana - Mariano Martínez: Joventut Valenciana en l'Exterior, en la seua catorzena edició corresponent a l'any 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7046

Data del DOGV
:   14-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6176


Data del document
:   04-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * distinció honorífica

RESOLUCIÓ de 4 de juny de 2013, del conseller de Presidència i Agricultura, Pesca, Alimentació i Aigua, per la qual es concedix el Premi Generalitat Valenciana - Mariano Martínez: Joventut Valenciana en l'Exterior, en la seua catorzena edició corresponent a l'any 2013. [2013/6176]  
El Decret 54/2000, de 25 d'abril, del Govern Valencià, modificat per Decret 13/2013, de 18 de gener, del Consell (DOCV 6947, 21.01.2013), va crear el Premi Generalitat Valenciana - Mariano Martínez: Joventut Valenciana en l'Exterior, a fi de reconéixer i premiar públicament aquelles persones, agrupacions de jóvens o seccions juvenils dels centres valencians en l'exterior que hagen destacat per la seua tasca participativa, així com per la seua aportació a l'articulació de les relacions intergeneracionals dins d'estos.  
Per Resolució de 20 de febrer de 2013, del conseller de Presidència i Agricultura, Pesca, Alimentació i Aigua (DOCV 6975, 28.02.2013), es va convocar la catorzena edició del premi, corresponent a l'any 2013. En compliment d'esta i d'acord amb la proposta efectuada pel jurat, una vegada rebuda i examinada la proposta presentada pels centres valencians en l'exterior, es dicta la següent resolució:  
  
  
Primer  
Concedir el Premi Generalitat Valenciana - Mariano Martínez: Joventut Valenciana en l'Exterior, a l'entitat següent:  
  
Centre Valencià de Badia Blanca Portal Valencià (Argentina), per l'elaboració, pel grup juvenil del centre Vixca València, del projecte denominat «Paella valenciana: la recepta dels nostres majors».  
  
Segon  
El Premi consistirà en un guardó acreditatiu d'este i una assignació econòmica de 2.000 euros al centre proposat, a què pertany l'agrupació de jóvens, que es farà efectiva a càrrec de la línia T4004000 del programa 112.90, Participació, Ciutadania i Xarxes Socials del Pressupost de la Generalitat per al 2013. L'assignació econòmica es farà efectiva conforme a l'article quint de la Resolució de 20 de febrer de 2013, del conseller de Presidència i Agricultura, Pesca, Alimentació i Aigua, per la qual es convoca este premi.  
  
Tercer  
Contra esta resolució, que posa fi a la via administrativa, es podrà interposar recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i no es poden simultaniejar la interposició d'ambdós recursos. Tot això sense perjuí que s'utilitze qualsevol altra via que es considere oportuna.   
  
  
València, 4 de juny de 2013.- El conseller de Presidència i d'Agricultura, Pesca, Alimentació i Aigua: José Císcar Bolufer.